Mitjançant el Decret 147/2009, de 22 de setembre, pel qual es regulen els procediments administratius aplicables per a la implantació de parcs eòlics i instal·lacions fotovoltaiques a Catalunya, es varen establir els requisits per a la instal·lació de parcs eòlics i es varen definir els criteris energètics, ambientals, urbanístics i paisatgístics que han de regir en la instal·lació dels parcs eòlics.
Així mateix, per Acord de Govern d'1 de juny de 2010, s'ha aprovat la determinació de les zones de desenvolupament prioritari (ZDP) de parcs eòlics, amb el acompliment previ de la tramitació establerta per l'article 5 del Decret 147/2009, de 22 de setembre.
D'acord amb l'article 5.5 de l'esmentat Decret, l'òrgan competent en matèria d'energia ha de publicar al DOGC i al BOE l'ordre per la qual s'obre la convocatòria del corresponent concurs per a l'adjudicació d'autorització d'instal·lació de parcs eòlics a cadascuna de les zones de desenvolupament prioritari i se n'aproven les bases d'aquest concurs.
Vist l'informe previ de l'Assessoria Jurídica, a proposta de la Direcció General d'Energia i Mines, i en ús de les atribucions que em són conferides, d'acord amb l'article 39.3 de la Llei 13/2008, de 5 de novembre, de la presidència i del Govern i d'acord amb el que disposen els articles 12 i 61 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
1.1 Obrir la convocatòria de concurs públic per a l'adjudicació d'autorització d'instal·lació de parcs eòlics a cadascuna de les zones de desenvolupament prioritari aprovades per l'Acord de Govern d'1 de juny de 2010 publicat al DOGC número 5644, de 7 de juny de 2010.
1.2 Aprovar les bases reguladores que han de regir aquesta convocatòria, les quals consten a l'annex d'aquesta Ordre.
1.3 Les zones de desenvolupament prioritari es poden consultar a través de la pàgina web del Departament d'Economia i Finances [URL] i de l'Institut Català d'Energia [URL] 1.4 La potència màxima que es tramita a l'empara d'aquesta ordre serà de 769 megawatts.
L'esmentada potència es distribueix en les següents zones de desenvolupament prioritari, en les que serà possible presentar projectes de parcs eòlics de conformitat a aquesta Ordre, i que són:
ZDP II Segarra i Conca de Barberà
1.5 La informació corresponent a la divisió geogràfica de les ZDP es pot consultar a la pàgina web del Departament d'Economia i Finances [URL] i de l'Institut Català d'Energia [URL].
Es faculta l'Institut Català d'Energia a realitzar les actuacions de gestió previstes a les bases d'aquesta Ordre.
Aquesta Ordre entrarà en vigor l'endemà de la seva publicació al DOGC.
Contra aquesta Ordre, que exhaureix la via administrativa, es pot interposar recurs contenciós administratiu, davant la sala contenciosa administrativa del Tribunal Superior de Justícia de Catalunya, en el termini de dos mesos comptats de l'endemà de la publicació al DOGC, d'acord amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sens perjudici que es pugui interposar qualsevol altre recurs que sigui procedent.
Així mateix, es pot interposar potestativament recurs de reposició, previ al recurs contenciós administratiu, davant l'òrgan que dicta aquest acte, en el termini d'un mes comptat de l'endemà de la publicació al DOGC, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, o qualsevol altre recurs que considerin convenient per a la defensa dels seus interessos.
Aquest concurs té com a objecte l'adjudicació d'autorització d'instal·lació de parcs eòlics a cadascuna de les zones de desenvolupament prioritari que han estat determinades mitjançant l'Acord de Govern d'1 de juny de 2010, publicat al DOGC núm. 5644, de 7 de juny de 2010, i que es poden consultar a la pàgina web del Departament d'Economia i Finances [URL] i de l'Institut Català d'Energia [URL].
2.1 Poden presentar-se a aquest concurs totes aquelles persones físiques o jurídiques, interessades en la instal·lació d'un parc eòlic en el territori de la Comunitat Autònoma de Catalunya, que compleixin amb els requisits fixats en les bases d'aquesta Ordre i en el Decret 147/2009, de 22 de setembre, pel qual es regulen els procediments administratius aplicables per a la implantació de parcs eòlics i instal·lacions fotovoltaiques a Catalunya.
2.2 Cada sol·licitant o promotor podrà presentar una única sol·licitud per cada una de les zones de desenvolupament prioritari, que podran incloure diversos projectes d'instal·lació d'energia eòlica sempre fins el màxim de potència eòlica de cada Zona segons l'article 1.4 de l'Ordre.
Tampoc podrà presentar una altra sol·licitud conjuntament amb altres societats si ho ha fet individualment, ni figurar en més d'una presentació conjunta.
En cas de fer-ho serà causa de la no admissió de totes les sol·licituds subscrites per aquest.
2.3 Les empreses pertanyents a un mateix grup de societats únicament podran presentar una sol·licitud per cada una de les zones de desenvolupament prioritari.
En cas que en una mateixa Zona s'incomplís aquesta prohibició, s'inadmetran totes les sol·licituds presentades per empreses del mateix grup.
—3 Documentació que es facilitarà als sol·licitants
Des del dia de la publicació d'aquesta Ordre, les persones interessades en presentar-se al concurs, podran examinar a la pàgina web del Departament d'Economia i Finances [URL] i de l'Institut Català d'Energia [URL], la documentació prevista a l'article 5.2 del Decret 147/2009, i que tot seguit es detalla:
a) Informe del departament competent en matèria d'energia sobre el potencial eòlic de la zona, d'acord amb el Pla de l'energia a Catalunya 2006-2015 i sobre la solució tècnica adoptada per evacuar l'energia elèctrica produïda, tenint en compte la capacitat d'evacuació en cada nus de la xarxa de transport o de distribució elèctrica.
b) Informe elaborat pel departament competent en matèria de medi ambient sobre l'adequació de la Zona a les previsions del Mapa d'implantació ambiental de l'energia eòlica a Catalunya.
c) Informe elaborat pel departament competent en matèria de política territorial i obres públiques sobre la viabilitat urbanística i paisatgística de la zona.
d) Informe elaborat pel departament competent en matèria de cultura sobre els espais de la ZDP que poden veure's afectats per la protecció del patrimoni cultural.
e) Memòria justificativa per a la proposta d'acord pel qual s'aprova la determinació de les zones de desenvolupament prioritari (ZDP) de parcs eòlics.
4.1 La sol·licitud es presentarà en suport paper, d'acord amb el model normalitzat que s'acompanya a l'annex 1 d'aquestes bases, i que es pot obtenir a la pàgina web de l'Institut Català d'Energia [URL].
4.2 La documentació relativa a l'apartat 5 d'aquestes bases, així com la instància de sol·licitud, es presentarà en suport paper.
La resta de documentació recollida a l'apartat 6 d'aquestes bases es presentarà en suport paper i format digital tractable.
L'esmentada documentació, llevat de la instància, haurà de presentar-se en vuit sobres degudament tancats de manera que se'n garanteixi la seva confidencialitat fins al moment de finalització del termini de presentació de les sol·licituds, i signats pel licitador cas d'ésser persona natural, o per la persona que el representi, cas de persona jurídica; a la part externa de cada sobre es farà constar el número de sobre, el seu contingut, la identificació del licitador i les ZDP a les quals concorri.
Cada còpia digital contindrà exclusivament les dades referides al seu corresponent sobre.
En cas de discrepància entre la documentació presentada en format digital i paper, prevaldrà aquest últim.
La documentació es presentarà segons el model d'organització definit en l'annex 2 adjunt a aquestes bases, i a cada sobre s'hi ha d'incloure un índex amb el seu contingut i la documentació especificada en l'esmentat annex.
4.3 Els sol·licitants presentaran una única sol·licitud d'autorització en relació a cada ZDP en la que pretenguin obtenir autorització.
Cada sol·licitud inclourà de forma diferenciada la informació i documentació relativa als diversos projectes de parcs eòlics de la mateixa ZDP en relació amb els quals es pretengui assolir la corresponent autorització.
4.4 El termini de presentació de les sol·licituds s'inicia l'endemà de la publicació d'aquesta Ordre al DOGC i finalitza a les 13.00 hores del 26 de juliol de 2010.
4.5 Les sol·licituds, juntament amb la documentació que l'ha d'acompanyar, es podran presentar a l'Institut Català d'Energia (carrer Pamplona, 113, Barcelona) o per qualsevol de les formes previstes a l'article 38.4 de la Llei 30/1992, de 26 de novembre, de règim jurídic de les administracions públiques i procediment administratiu comú.
En cas que les sol·licituds es trametin bé per correu o en un registre diferent de l'indicat, els licitadors hauran de justificar que la data i l'hora d'imposició de la tramesa a l'oficina de correus o al registre diferent del dalt indicats són, com a màxim, les assenyalades en aquesta Ordre i posar-ho en coneixement de l'Institut Català d'Energia (ICAEN) mitjançant telegrama, telefax (núm. 936220501), burofax o correu electrònic (bústia [EMAIL] ) que l'ICAEN haurà de rebre dins del mateix termini.
L'anunci per correu electrònic només serà vàlid si existeix constància de la transmissió i recepció, de les seves dades i del contingut íntegre de les comunicacions i si identifica fidelment al remitent i al destinatari.
Sense la concurrència d'ambdós requisits la sol·licitud no serà admesa si és rebuda per l'ICAEN amb posterioritat al termini assenyalat a aquesta Ordre.
En qualsevol cas, transcorreguts cinc dies naturals a la data i hora límit de presentació de sol·licituds, sense que l'ICAEN hagi rebut la sol·licitud amb la documentació corresponent, aquesta no serà admesa en cap cas.
4.6 Tots els licitadors han d'assenyalar en el moment de presentar llurs sol·licituds un domicili, un telèfon, un fax i una adreça de correu electrònic per a les comunicacions i relacions que en general es derivin del concurs o que de qualsevulla manera puguin afectar al sol·licitant.
4.7 El licitador haurà de presentar la documentació exigida, en cas que sigui notarial, ajustada als requisits que estableix el Reglament notarial pel que fa a la legalització i legitimació.
En el cas de documents administratius podran ésser presentats els originals o bé fotocòpies degudament compulsades.
Les empreses estrangeres que contractin a Espanya presentaran la documentació traduïda de manera oficial al català o al castellà.
4.8 Les sol·licituds i la documentació que l'ha d'acompanyar, hauran d'ajustar-se a allò previst en el Decret 147/2009, de 22 de setembre, i en aquesta Ordre i la presentació de sol·licituds implica l'acceptació incondicionada pels licitadors del contingut de les bases de l'Ordre i de les condicions de la citada documentació, sense cap excepció ni reserva.
—5 Documentació administrativa: acreditació de la capacitat legal, tècnica i la solvència economicofinancera
L'acreditació de la capacitat legal suficient, tècnica i la solvència economicofinancera serà requisit d'admissió al procediment d'adjudicació, i s'ha de presentar en el sobre número 1, juntament amb un índex de la documentació acompanyada.
Cas que la persona sol·licitant es presenti a més d'una ZDP, només caldrà presentar la documentació administrativa en una de les sol·licituds i haurà d'indicar en el sobre número 1, aquella ZDP a la qual s'ha adjuntat tota la documentació.
5.1 Acreditació de la capacitat legal.
Els sol·licitants hauran d'acreditar la capacitat legal per poder participar en el procediment d'adjudicació, i hauran d'adjuntar a la sol·licitud els documents que s'assenyalen a continuació:
a) Si el licitador és persona física, l'acreditació es farà mitjançant la presentació de còpia compulsada de la targeta del número d'identificació fiscal o d'aquells documents que acreditin la seva personalitat, o còpies compulsades d'aquests documents.
b) Si el licitador és una persona jurídica, serà obligatòria la presentació del NIF i de la còpia autèntica de l'escriptura o document de constitució o modificació, en els quals consti el seu objecte social o activitat, degudament inscrits, en el seu cas, en el registre públic que correspongui, segons el tipus de persona jurídica de què es tracti.
Així com document públic d'apoderament del representant de la persona jurídica, degudament inscrit en el Registre públic corresponent, i DNI d'aquest representant.
c) Quan es tracti de promotors no espanyols que siguin nacionals dels estats membres de la Unió Europea s'acreditarà per la seva inscripció en el registre procedent de conformitat amb la legislació de l'Estat en el qual estan establerts, o mitjançant la presentació d'una declaració jurada o un certificat d'acord amb les disposicions comunitàries d'aplicació.
d) Les persones jurídiques estrangeres d'estats no pertanyents a la Unió Europea, podran participar en el procediment si, a més de complir els requisits del punt anterior, també compleixen els següents:
e) Pertànyer a un país en què existeixi reciprocitat per nacionals espanyols.
f) Disposar d'un domicili fiscal a Espanya als efectes d'aquest procediment.
g) Complir les condicions que la legislació de contractació pública requereix per contractar amb els estrangers, de conformitat amb allò previst en l'article 44 de la Llei 30/2007, de 30 d'octubre, de contractes del sector públic.
Les persones físiques o jurídiques estrangeres manifestaran expressament el seu sotmetiment a la jurisdicció dels tribunals espanyols per totes les incidències que es poguessin derivar d'aquest procediment.
Pel fa al signatari de la sol·licitud, també s'aportarà el document o documents que acreditin la legítima i suficient representació del signant.
No és necessària l'aportació dels documents que s'indiquen a aquest apartat en el cas que la persona sol·licitant ja l'hagi presentat anteriorment a l'Administració de la Generalitat, sempre que no hagin transcorregut més de dos anys des de la presentació i no hagi experimentat cap modificació.
En aquest supòsit, l'aportació podrà ser substituïda per una declaració responsable de la persona sol·licitant, amb la qual s'acrediti que no s'han produït modificacions en les dades que consten en la documentació presentada.
S'hi ha d'indicar clarament la data i l'òrgan o dependència en què es va presentar i el procediment a què feia referència.
Si l'Administració de la Generalitat, per causes alienes a la seva actuació, no pot aconseguir els documents, ha de requerir el sol·licitant perquè l'aporti en el termini de 10 dies.
Els sol·licitants hauran de justificar la capacitat tècnica per a l'explotació de parcs eòlics mitjançant l'aportació de declaració responsable de la següent documentació:
a) Especificació del règim, especial o ordinari, al qual es vol sotmetre la producció elèctrica.
b) Relació d'instal·lacions acollides al règim especial de què disposa la beneficiària, en cas de sol·licitud del règim esmentat.
Així mateix, caldrà que s'acrediti la capacitat tècnica per l'explotació de parcs eòlics mitjançant declaració responsable d'algun dels següents requisits:
a) Haver exercit l'activitat de producció d'energia elèctrica, almenys, els últims tres anys.
b) Comptar, entre els seus accionistes o promotors, com a mínim amb un soci que participi o es comprometi a participar en el capital social amb un percentatge igual o superior al 25% i que pugui acreditar la seva experiència en l'activitat de producció d'energia elèctrica.
c) Tenir subscrit un contracte d'assistència tècnica per un període de tres anys amb una empresa que acrediti experiència en l'activitat de producció d'energia elèctrica.
Els sol·licitants hauran d'acreditar l'experiència de la qual disposen senyalant les instal·lacions objecte d'explotació o tramitació en les quals participen, la potència instal·lada o sol·licitada en cada supòsit, i la qualificació del personal tècnic en cada una d'aquelles.
En el supòsit d'instal·lacions situades fora de la Comunitat Autònoma, haurà de declarar-se la titularitat d'aquestes.
Cas que l'Administració de la Generalitat de Catalunya hagi estat autoritzada en la sol·licitud presentada, podrà procedir a la comprovació d'aquestes dades.
Cas que la persona sol·licitant no manifesti el seu consentiment per a la comprovació d'ofici del fet esmentat, aquesta haurà d'acreditar-se mitjançant certificat emès per l'Administració competent per a la seva autorització.
5.3 Solvència economicofinancera.
Els sol·licitants que participin en aquest procediment d'adjudicació hauran d'acreditar la solvència economicofinancera mínima i suficient per poder dur a terme les inversions previstes en les sol·licituds que presenten, mitjançant la presentació de declaració responsable o dels documents que considerin necessaris per l'acreditació del següent:
a) En cas de persones jurídiques, xifra de capital social i accionistes amb una participació superior al cinc per cent, en el seu cas, i participació d'aquests.
b) Relació de filials on tingui participació majoritària.
c) Relació d'empreses en les quals el titular o el grup del qual forma part tingui participació majoritària.
d) Balanç i compte de resultats de l'últim exercici fiscal presentats davant l'Agència Tributària o degudament auditats.
e) Declaració relativa a les xifres de negocis global de l'empresa en els últims tres exercicis.
5.4 Resguard acreditatiu de la constitució de la garantia provisional indicada en l'apartat 7 d'aquestes bases.
En el supòsit que en aquest procediment d'adjudicació participi una persona jurídica que formi part d'un grup de societats, a efectes de valoració de la solvència economicafinancera i tècnica es podrà tenir en compte a les societats pertanyents al grup, sempre i quan s'acrediti la posada a disposició i compromís de la persona jurídica que dugui a terme la sol·licitud dels mitjans necessaris per a l'execució de les obligacions assumides en aquest procediment d'adjudicació.
Quan dues o més empreses presentin conjuntament la sol·licitud, hauran d'indicar, en document privat, els noms, forma jurídica i circumstàncies de les empreses que la subscriguin i la participació de cadascuna d'aquestes en la futura societat a constituir.
Aquest document, tindrà caràcter vinculant, i caldrà que estigui signat per els representants de cadascuna de les empreses i inclourà el compromís de constituir una societat, amb anterioritat a la constitució de la garantia definitiva i a la presentació de la sol·licitud d'autorització administrativa per a l'execució de parcs eòlics, que assumeixi els drets i obligacions derivades de l'adjudicació del present procediment en els termes establerts en el compromís.
La presentació conjunta de la sol·licitud exigirà que totes les empreses que concorrin conjuntament presentin l'acreditació de la seva capacitat legal, tècnica i solvència economicofinancera, si bé la valoració d'aquesta solvència es realitzarà tenint en compte les dades acumulades de totes les empreses partícips.
—6 Documentació tècnica a incloure a la sol·licitud de participació en el concurs
De conformitat amb el que preveu l'article 7 del Decret 147/2009, la sol·licitud haurà d'acompanyar-se de la següent documentació tècnica, així com un resum executiu de la mateixa, especificat en el model d'organització que consta a l'annex 2:
6.1 Projecte que haurà d'anar signat per un tècnic titulat competent i visat per col·legi professional corresponent i haurà d'incloure un formulari segons el model resum d'acord amb l'annex 3 de les bases, que es pot obtenir a la pàgina web de l'ICAEN [URL], i la documentació suficient sobre:
a) Memòria tècnica amb l'especificació i la descripció de les instal·lacions que integren el parc eòlic i la línia d'evacuació prevista, amb justificació del compliment de les condicions tècniques i de seguretat de la normativa vigent.
b) Plànols a escala 1:25.000 (relatius a l'emplaçament dels aerogeneradors; línies elèctriques interiors del parc eòlic soterrades; línia d'evacuació; subestació i edifici de control).
c) Delimitació de les coordenades UTM de cadascun dels aerogeneradors i transcripció de la seva ubicació sobre cartografia oficial.
d) Dades de vent: forma d'obtenció i resultats.
A aquests efectes serà suficient amb l'aportació de dades estadístiques.
e) Tipus i característiques dels aerogeneradors, justificant la seva idoneïtat per a l'emplaçament.
Marca, model, corba característica de potència i càlcul de la producció mitjana anual d'energia elèctrica i hores previstes d'utilització de la potència instal·lada.
f) Termini d'execució del projecte.
g) Pressupost total incloent instal·lacions, accessos, obra civil, línies i subestacions per l'evacuació, desglossat per partides homogènies.
h) Estudi de viabilitat tècnica i econòmica.
6.2 Estudi d'impacte ambiental que haurà d'incloure, com a mínim:
a) El contingut previst a l'article 2 del Decret 114/1988, de 7 d'abril, d'avaluació d'impacte ambiental, i el Reial decret legislatiu 1/2008, d'11 de gener, pel qual s'aprova el Text refós de la Llei d'avaluació d'impacte ambiental de projectes.
b) Estudi d'impacte acústic, d'acord amb el que preveu la Llei 16/2002, de 28 de juny, de protecció contra la contaminació acústica.
c) Identificació dels principals impactes ambientals que el projecte pugui tenir sobre el medi.
d) Mesures adoptades en relació amb els condicionants establerts a l'informe elaborat pel departament competent en matèria de medi ambient sobre la viabilitat ambiental de la zona, previst a l'article 5.2.b) del Decret 147/2009, de 22 de setembre.
e) Exposició de les principals alternatives estudiades per la persona promotora i motivació de les raons de la seva elecció, des de l'òptica ambiental.
6.3 Estudi d'impacte i integració paisatgística:
a) Continguts que determinen la Llei 8/2005, de 8 de juny, de protecció, gestió i ordenació del paisatge, i el Decret 343/2006, de 19 de setembre, que la desenvolupa, que en tot cas han de comprendre: l'exposició dels criteris d'implantació adoptats pel projecte per tal d'harmonitzar i evitar la pèrdua de valor del paisatge, en compliment dels requisits establerts en l'informe de l'apartat 5.2.c del Decret 147/2009, de 22 de setembre; la identificació i avaluació dels impactes paisatgístics (visuals i identitaris), i la definició de les mesures d'integració previstes en el projecte.
b) Identificació i representació a escales 1:25.000 i/o 1:50.000 de tots els parcs eòlics autoritzats en un radi de 15 km, d'acord amb les dades facilitades per l'ICAEN, amb la sol·licitud prèvia per escrit, on s'especifiqui les ZDP objecte de consulta.
c) Exposició de les principals alternatives estudiades en el projecte per la persona promotora, tant relatives a la implantació dels aerogeneradors com a altres elements que integren el parc i motivació de les eleccions efectuades des del punt de vista paisatgístic.
a) Memòria i documentació gràfica justificatives de l'adequació del projecte al planejament territorial i urbanístic aplicable a l'àmbit proposat i del compliment dels condicionants establerts a l'informe elaborat pel departament competent en matèria de política territorial i obres públiques sobre la viabilitat urbanística de la zona, previst a l'article 5.2.c) del Decret 147/2009, de 22 de setembre.
b) Descripció de la finca o finques en les quals es projecta l'actuació, la superfície ocupada per l'activitat, per les construccions i instal·lacions i les seves característiques fonamentals.
6.5 Informe sobre l'impacte del projecte del parc eòlic i de les inversions i actuacions complementàries associades a l'adjudicació d'autorització administrativa d'instal·lació de parc eòlic sobre la vertebració econòmica i social del territori, sobre el teixit empresarial, especialment en l'àmbit de la formació, la recerca tecnològica, la millora mediambiental i l'eficiència energètica, i sobre la creació d'empreses i de llocs de treball especialment en el sector de components de l'energia eòlica.
Aquest informe incorporarà la perspectiva de gènere i de les dones en la seva elaboració, i a tal efecte inclourà un sistema d'indicadors qualitatius i quantitatius no androcèntrics que serveixin per detectar les necessitats, dificultats específiques i prioritats d'actuació que afecten a cada sexe.
Es detallarà la valoració socioeconòmica del parc eòlic i de les inversions i actuacions complementàries associades a l'adjudicació d'autorització administrativa d'instal·lació de parc eòlic tant en la seva fase de construcció com en la seva fase d'explotació.
Es presentarà un resum de la informació de l'impacte socioeconòmic d'acord amb el model adjunt com annex 4 a les presents bases.
La documentació d'aquest apartat 6 caldrà presentar-la, de manera diferenciada per cada un dels projectes que es presentin dins d'una mateixa ZDP.
—7 Constitució de la garantia provisional
7.1 En cada sol·licitud per participar en el concurs públic, el sol·licitant aportarà una garantia provisional equivalent a 1.500,00 euros per cada MW de potència eòlica.
7.2 L'esmentada garantia podrà ser constituïda:
a) En metàl·lic (en efectiu, o bé mitjançant xec bancari o taló conformat a nom de la Tresoreria General de la Generalitat de Catalunya).
El metàl·lic o els certificats corresponents es dipositaran a la Caixa General de Dipòsits de la Tresoreria General de la Generalitat de Catalunya o a les caixes territorials dels dipòsits de Girona, Tarragona i Lleida.
L'acreditació s'efectuarà mitjançant el lliurament del resguard emès.
b) Mitjançant aval solidari, amb renúncia expressa al benefici de excussió i que s'ha de pagar a primer requeriment, prestat per algun dels bancs, caixes d'estalvi, cooperatives de crèdit, establiments financers de crèdit i societats de garantia recíproca autoritzats per operar a Espanya, conforme el model que s'adjunta en l'annex 5.
Aquesta garantia haurà de ser de duració indefinida i es dipositarà davant la Caixa General de dipòsits de la Generalitat de Catalunya.
c) Mitjançant contracte d'assegurança de caució, celebrat amb entitat asseguradora autoritzada per operar a Espanya al ram de l'assegurança de caució, conforme el model que s'adjunta en l'annex 6.
Aquesta assegurança s'haurà de formalitzar a la corresponent pòlissa que es concretarà en un certificat, i la companyia asseguradora haurà de complir els requisits assenyalats a l'apartat 1 de l'article 57 del Reial decret 1098/2001, de 12 d'octubre.
7.3 Aquesta garantia serà retinguda al sol·licitant al qual se li hagi adjudicat l'autorització administrativa d'instal·lació de parc eòlic fins a la constitució de l'aval contemplat a l'article 9.8 del Decret 147/2009, de 22 de setembre, i serà retornada als promotors que no resultin adjudicataris i confiscada als sol·licitants que retirin injustificadament la seva sol·licitud abans de la resolució del concurs.
—8 Criteris de valoració del concurs per a l'adjudicació de les ZDP
L'adjudicació es durà a terme de conformitat amb l'aplicació dels següents criteris de valoració:
8.1 Valoració tècnica del projecte: 25 punts.
8.1.1 Aprofitament màxim del potencial de la ZDP, la qualitat de les dades de vent, la producció i l'eficiència energètica de l'aprofitament eòlic: 15 punts.
8.1.2 Tecnologia utilitzada en el disseny del parc eòlic i la seva idoneïtat per a l'emplaçament seleccionat i la proposta d'interconnexió: 10 punts.
8.2 Valoració socioeconòmica: 45 punts.
8.2.1 Valoració socioeconòmica del parc eòlic: 20 punts.
8.2.1.1 Propostes de beneficis als municipis i als propietaris on s'ubicarà el parc eòlic, així com pels municipis veïns: 6 punts.
8.2.1.2 Contribució al desenvolupament empresarial: 9 punts; a valorar: a) participació d'empreses locals en tasques associades a la construcció, muntatge i manteniment de parcs eòlics; b) Actuacions relacionades amb la fabricació o el disseny dels aerogeneradors o amb la indústria auxiliar de fabricació de components per als parcs eòlics; c) Creació de llocs de treball associats al parc eòlic.
8.2.1.3 Actuacions formatives i de millora de l'ocupabilitat a Catalunya: 3 punts.
8.2.1.4 Fórmules de canalització d'inversió en els projectes de particulars o empreses locals: 2 punts.
8.2.2 Valoració socioeconòmica de les actuacions i inversions proposades associades a l'adjudicació d'autorització administrativa d'instal·lació de parc eòlic: 15 punts.
8.2.2.1 Actuacions inversores complementàries, creació de noves empreses o ampliació de les existents radicades a Catalunya, així com creació de llocs de treball: 10 punts.
8.2.2.2 Inversió en infraestructures bàsiques que puguin beneficiar el municipi o la comarca: 5 punts.
Es valoraran prioritàriament aquelles actuacions que estiguin en línia amb els objectius establerts al Pla de l'energia de Catalunya 2006-2015 i es tindrà en compte el grau de maduració de les actuacions proposades.
8.2.3 Pla d'actuació en R+D+i a Catalunya: 10 punts.
8.2.3.1 Acords de col·laboració, suport i impuls a activitats d'R+D+i en l'àmbit energètic amb empreses radicades a Catalunya o activitats inversores directes o d'implantació de noves activitats en l'àmbit de la R+D+i: 5 punts.
8.2.3.2 Col·laboració amb institucions cientificotecnolòqiques, públiques o privades radicades a Catalunya: 5 punts.
8.3 Integració paisatgística dels parcs eòlics: 15 punts.
8.3.1 Qualitat de la integració paisatgística dels projectes d'implantació: 7,5 punts; atenent els següents aspectes:
a) Coherència de la disposició dels aerogeneradors amb les línies de força orogràfiques.
b) Control de les visuals des dels principals miradors i itineraris paisatgístics,
c) Minimització de l'alteració dels elements paisatgístics preexistents i, en el seu cas, restauració de la mateixa.
d) Allunyament dels nuclis urbans i llocs amb valors identitaris reconeguts.
8.3.2 Solucions proposades per cada projecte: 7,5 punts, atenent els aspectes següents:
a) Restauració paisatgística dels terrenys afectat per l'obertura de camins.
b) Restauració paisatgística dels espais alterats morfològicament per la construcció de plataformes.
c) Inserció harmònica en l'entorn de les instal·lacions auxiliars.
d) Disseny formal, materials i cromatisme aplicats en les edificacions auxiliars.
8.4 Aspectes i millores ambientals: 15 punts.
8.4.1 Valoració dels aspectes ambientals: 10 punts; atenent als següents aspectes:
a) Minimització d'impactes sobre el sòl (tipologia de sòl i ocupació de sòl incloent l'obertura de camins i aprofitament de camins existents).
b) Minimització d'impactes sobre l'avifauna i la resta de fauna, la flora i hàbitats i els espais naturals.
c) Minimització d'impactes sinèrgics amb altres parcs eòlics.
d) Minimització d'impactes sobre jaciments arqueològics.
e) Minimització d'impactes sobre l'aigua.
f) Minimització de l'impacte acústic.
g) Minimització d'impactes sobre la gea (moviments de terres i mesures de restauració).
8.4.2 Valoració de les millores ambientals: 5 punts; atenent a les propostes de projectes de millora ambiental, educació ambiental i R+D+i en l'àmbit ambiental.
1.1 Valoració tècnica del projecte:
8.3 Integració paisatgística dels parcs eòlics:
8.4 Aspectes i millores ambientals:
—9 Comissió de selecció de projectes d'instal·lació del parc eòlic
9.1 La selecció dels projectes d'instal·lació de parc eòlic i la proposta de resolució del concurs d'adjudicació d'autorització d'instal·lació de parc eòlic en relació amb cada ZDP es durà a terme per part de la Comissió de selecció de projectes d'instal·lació del parc eòlic d'acord amb els articles 8 i 9 del Decret 147/2009, de 22 de setembre.
9.2 El funcionament de la Comissió de selecció s'ha d'ajustar al que estableixen els articles 27 a 34 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i els articles 22 a 27 de la Llei 30/1992, de 26 de novembre, de règim jurídic de les administracions públiques i el procediment administratiu comú.
—10 Esmena i informació sobre les sol·licituds
10.1 Finalitzat el termini de presentació de sol·licituds, la Comissió de selecció de projectes d'instal·lació del parc eòlic, de conformitat amb les atribucions que li vénen conferides als articles 8 i 9 del Decret 147/2009, de 22 de setembre, procedirà a l'obertura de les propostes rebudes.
10.2 L'acte públic d'obertura tindrà lloc a les 10.00 hores del dia 30 de juliol de 2010 a l'auditori de l'Institut Català d'Energia, carrer Pamplona, 113, de Barcelona.
En aquest acte la Comissió realitzarà les següents actuacions:
a) Recompte de les sol·licituds rebudes i confrontació de les mateixes amb les dades que figuren en el certificat estès pel responsable del Registre de l'ICAEN.
b) Lectura pública del número de sol·licituds rebudes, de la identitat de les persones sol·licitants i de les ZDP a les quals es presenten.
c) Invitació als assistents perquè comprovin, si ho desitgen, que els sobres que contenen la documentació es troben en idèntiques condicions en les quals van ser lliurats.
d) Obertura del sobre núm. 1, lectura resumida de l'índex i de la relació dels sobres que s'adjunten a cada sol·licitud.
10.3 L'esmentada Comissió, un cop examinades les sol·licituds rebudes, qualificarà la suficiència de la documentació presentada, i requerirà en el seu cas, els sol·licitants per què en el termini de 10 dies naturals esmenin els defectes de naturalesa esmenable que presenti la documentació, amb la indicació que, si així no ho fessin, se'ls tindrà per desistits de la seva sol·licitud, d'acord amb el que estableix l'article 71 de la Llei 30/1992, de 26 de novembre, de règim jurídic de les administracions públiques i procediment administratiu comú.
10.4 Serà causa d'exclusió del concurs la manca de presentació d'algun dels documents especificats en l'apartat 5 de les bases, que s'han d'incloure en el sobre núm. 1, llevat que sigui considerat esmenable per la Comissió de selecció de projectes d'instal·lació de parc eòlic.
No es considera esmenable la manca de presentació del corresponent resguard de garantia o la constitució defectuosa de la garantia provisional.
10.5 La manca de presentació de la documentació tècnica que consta en l'apartat 6 d'aquestes bases, si és determinant per l'adjudicació, no serà valorada.
En aquest sentit, no es valorarà l'estudi d'impacte ambiental de l'apartat 6.2 d'aquestes bases, que no analitzi els elements ambientals específics que figuren a l'informe elaborat pel departament competent en matèria de medi ambient sobre l'adequació de la Zona a les previsions del Mapa d'implantació ambiental de l'energia eòlica a Catalunya, d'acord amb l'article 5.2 del Decret 147/2009.
10.6 En cas que ho consideri oportú, la Comissió podrà demanar aclariments sobre la documentació adjuntada per les persones sol·licitants que hauran de ser aportats en el termini màxim de 10 dies naturals.
11.1 Finalitzat el termini de presentació de sol·licituds i, en el seu cas, esmenada la documentació d'aquestes, i prèviament a l'inici del procés d'avaluació, la Comissió de selecció declararà la persona o persones sol·licitants admeses o excloses del concurs en funció de la suficiència de la documentació presentada relativa a capacitat legal, tècnica i solvència economicofinancera, i notificarà la citada declaració a les declarades excloses, de conformitat amb l'article 9.2 del Decret 147/2009, de 22 de setembre.
11.2 Aquesta notificació es produirà, en tot cas, en el termini d'un mes a comptar des de la data en que finalitzi el termini de presentació de sol·licituds.
Contra aquest acte de tràmit qualificat, que no posa fi a la via administrativa, es pot interposar recurs d'alçada davant el director general d'Energia i Mines en el termini d'un mes, d'acord amb el que estableixen l'article 114 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú.
11.3 A les persones participants que hagin resultat excloses se'ls retornarà la garantia provisional al finalitzar el procediment de concurs.
11.4 Finalitzat aquest termini, la Comissió iniciarà entre les sol·licituds declarades admeses el procediment d'avaluació, d'acord amb els criteris de valoració fixats a l'apartat 8 d'aquesta Ordre i seleccionarà els projectes d'instal·lació de parcs eòlics que consideri més idonis.
—12 Proposta d'adjudicació d'autorització administrativa d'instal·lació de parc eòlic
12.1 La Comissió emetrà proposta de resolució d'adjudicació d'autoritzacions administratives d'instal·lació de parc eòlics per a cada Zona de Desenvolupament Prioritari d'entre aquelles sol·licituds declarades admeses.
12.2 La proposta de resolució, juntament amb la resta de l'expedient administratiu, se sotmetrà a tràmit d'audiència per part dels sol·licitants admesos per un període de 10 dies, en els quals es podran presentar les al·legacions i documentació que considerin convenients.
—13 Resolució definitiva d'autorització administrativa d'instal·lació de parc eòlic
13.1 Rebuda la proposta de resolució, juntament amb les al·legacions formulades, el director general d'Energia i Mines adoptarà la resolució d'adjudicació d'autorització administrativa d'instal·lació de parc eòlic, en el termini de tres mesos comptats des de la data de finalització del termini de presentació de sol·licituds.
13.2 Aquesta resolució pot exigir el compliment de mesures energètiques compatibles amb l'ordenació de la producció energètica de règim especial, mediambientals, urbanístiques i paisatgístiques i estableix el termini màxim en que els adjudicataris han de presentar la sol·licitud d'autorització administrativa per a l'execució del parc eòlic i l'aprovació del projecte executiu, d'acord amb el que estableix l'article 11 del Decret 147/2009, de 22 de setembre.
13.3 Aquesta resolució serà notificada a totes les persones sol·licitants admeses en el termini de 10 dies, així com a l'ajuntament o ajuntaments corresponents.
13.4 La resolució definitiva podrà ser recorreguda mitjançant interposició de recurs d'alçada davant el conseller d'Economia i Finances, de conformitat amb els terminis i condicions previstos en els articles 114 i 115 de la Llei 30/1992, de règim jurídic de les administracions públiques i procediment administratiu comú.
De conformitat amb el que preveu l'article 5.5 del Decret 147/2009, de 22 de setembre, l'adjudicatari està obligat a constituir a favor de la Direcció General d'Energia i Mines una garantia definitiva per I'import del 3,5% de la inversió prevista tant del parc eòlic adjudicat com de les inversions i actuacions complementàries associades a l'adjudicació d'autorització administrativa d'instal·lació de parc eòlic, en el termini de vint dies hàbils a comptar des de I'endemà de la notificació de I'adjudicació.
La garantia podrà constituir-se per qualsevol de les formes i condicions establertes a l'apartat 7 d'aquestes bases, conforme als models establerts en els annexos 7 i 8.
La finalitat d'aquesta garantia és assegurar l'execució del parc eòlic adjudicat i de les inversions i actuacions complementàries associades a l'adjudicació d'autorització administrativa d'instal·lació de parc eòlic.
Aquesta garantia serà retornada un cop transcorreguts tres mesos després de l'obtenció de l'acta de posada en marxa definitiva del parc eòlic adjudicat i de l'execució de les inversions i actuacions complementàries associades al mateix, amb les comprovacions corresponents prèvies efectuades per la Direcció General d'Energia i Mines.
—15 Incompliment dels compromisos establerts en la resolució d'adjudicació
15.1 Conforme el que preveu l'apartat anterior, l'incompliment d'alguna de les obligacions i compromisos establertes en la resolució d'adjudicació o transcorregut el termini indicat per a la presentació de la sol·licitud de l'autorització administrativa per a l'execució de parc eòlic sense que aquesta s'hagi presentat, determinarà la caducitat de l'adjudicació d'autorització per a la instal·lació de parcs eòlics, així com la incautació de la garantia, amb la instrucció prèvia del corresponent expedient administratiu.
En els supòsits de caducitat o renúncia de l'adjudicatari, el director general d'Energia i Mines podrà adjudicar l'autorització administrativa de parc eòlic, dins de l'ordre establert per la Comissió de selecció de projectes, als sol·licitants que hagin estat designats suplents en la proposta de resolució d'adjudicació.
Totes les despeses que es derivin del present concurs seran repercutides als adjudicataris en proporció a la potència adjudicada.
L'import màxim de totes les despeses previstes s'identificarà en la proposta de resolució i no podrà excedir el 0,3% del cost estimat d'inversió dels parcs eòlics.
Criteris d'organització i presentació de la documentació
Amb la sol·licitud presentada al concurs públic per a l'adjudicació d'autorització d'instal·lació de parcs eòlics cal adjuntar la documentació especificada als apartats 5 i 6 de les bases d'aquesta Ordre.
Es presentarà una única sol·licitud per cada ZDP i la documentació especificada a l'apartat 6 de les bases d'aquesta Ordre caldrà presentar-la, de manera diferenciada, per a cadascun dels projectes de parc eòlic dins d'una mateixa ZDP.
També caldrà adjuntar un document resum executiu que sintetitzarà els aspectes essencials de la documentació tècnica especificada a l'apartat 6 de l'annex d'aquesta Ordre i que no tindrà una extensió superior a les 40 pàgines.
Aquest resum executiu caldrà presentar-lo per cada un dels projectes de parc eòlic dins d'una mateixa ZDP.
La documentació es lliurararà en 8 sobres separats, amb un índex amb la relació de documentació aportada, una còpia –no registrada– del formulari de sol·licitud i que contindrà la documentació següent, degudament foliada:
Sobre núm. 1: Documentació especificada a l'apartat 5 de les bases d'aquesta Ordre.
Es lliurarà en format paper dins d'un sobre tancat i signat pel licitador o persona que el representi, on es farà constar de manera precisa la identificació del licitador que formuli la sol·licitud, la ZDP a què correspon la sol·licitud i la identificació de la documentació continguda en el sobre amb el títol de "Documentació 1: Documentació administrativa: Capacitat legal, tècnica i solvència economicofinancera".
Sobre núm. 2: Documentació tècnica dels apartats a), b), c), d), f), g), h) del 6.1 de les bases d'aquesta Ordre, per a cada un dels projectes de parc eòlic dins de la mateixa ZDP, i el document resum executiu de la documentació tècnica, per a cada un dels projectes de parc eòlic dins de la mateixa ZDP.
La documentació es lliurarà en suport paper i en format digital tractable (CD, DVD o memòria USB) dins d'un sobre tancat i signat pel licitador o persona que el representi, on es farà constar de forma precisa la identificació del licitador que formuli la sol·licitud, la ZDP a què correspon la sol·licitud i la identificació de la documentació continguda en el sobre amb el títol de "Documentació 2: Tècnica".
Sobre núm. 3: Documentació tècnica especificada a l'apartat 6.2 de les bases d'aquesta Ordre, per a cada un dels projectes de parc eòlic dins de la mateixa ZDP, i el document resum executiu de la documentació tècnica, per a cada un dels projectes de parc eòlic dins de la mateixa ZDP.
La documentació es lliurarà en suport paper i format digital tractable (CD, DVD o memòria USB) dins d'un sobre tancat i signat pel licitador o persona que el representi, on es farà constar de forma precisa la identificació del licitador que formuli la sol·licitud, la ZDP a què correspon la sol·licitud i la identificació de la documentació continguda en el sobre amb el títol de "Documentació 3: Impacte ambiental".
Sobre núm. 4: Documentació tècnica especificada a l'apartat 6.3 de les bases d'aquesta Ordre, per a cada un dels projectes de parc eòlic dins de la mateixa ZDP, i el document resum executiu de la documentació tècnica, per a cada un dels projectes de parc eòlic dins de la mateixa ZDP.
La documentació es lliurarà en suport paper i formal digital tractable (CD, DVD o memòria USB) dins d'un sobre tancat i signat pel licitador o persona que el representi, on es farà constar de forma precisa la identificació del licitador que formuli la sol·licitud, la ZDP a que correspon la sol·licitud i la identificació de la documentació continguda en el sobre amb el títol de "Documentació 4: Impacte paisatgístic".
Sobre núm. 5: Documentació tècnica especificada a l'apartat 6.4 de les basesI d'aquesta Ordre, per a cada un dels projectes de parc eòlic dins de la mateixa ZDP, i el document resum executiu de la documentació tècnica, per a cada un dels projectes de parc eòlic dins de la mateixa ZDP.
La documentació es lliurarà en suport paper i formal digital tractable (CD, DVD o memòria USB) dins d'un sobre tancat i signat pel licitador o persona que el representi, on es farà constar de forma precisa la identificació del licitador que formuli la sol·licitud, la ZDP a què correspon la sol·licitud i la identificació de la documentació continguda en el sobre amb el títol de "Documentació 5: Urbanística".
Sobre núm. 6: Documentació tècnica de l'apartat 6.5 de les bases d'aquesta Ordre, per a cada un dels projectes de parc eòlic dins de la mateixa ZDP, i el document resum executiu de la documentació tècnica, per a cada un dels projectes de parc eòlic dins de la mateixa ZDP.
La documentació es lliurarà en suport digital (CD, DVD o memòria USB) dins d'un sobre tancat i signat pel licitador o persona que el representi, on es farà constar de forma precisa la identificació del licitador que formuli la sol·licitud, la ZDP a què correspon la sol·licitud i la identificació de la documentació continguda en el sobre amb el títol de "Documentació 6: Impacte socioeconòmic".
Sobre núm. 7: Documentació tècnica especificada a l'apartat e) del punt 6.1 de les bases d'aquesta Ordre, per a cada un dels projectes de parc eòlic dins de la mateixa ZDP, i el document resum executiu de la documentació tècnica, per a cada un dels projectes de parc eòlic dins de la mateixa ZDP.
La documentació es lliurarà en suport paper i format digital tractable (CD, DVD o memòria USB) dins d'un sobre tancat i signat pel licitador o persona que el representi, on es farà constar de forma precisa la identificació del licitador que formuli la sol·licitud, la ZDP a què correspon la sol·licitud i la identificació de la documentació continguda en el sobre amb el títol de "Documentació 7: Tecnologia".
Sobre núm. 8: Documentació especificada als apartats 5 i 6 de les bases d'aquesta Ordre i el document resum executiu de la documentació tècnica.
La documentació de l'apartat 6 i el resum executiu es presentarà per cada un dels projectes de parc eòlic dins d'una mateixa ZDP.
La documentació de l'apartat 5 es lliurarà en format paper i la del punt 6 i el resum executiu de la documentació tècnica en suport paper i format digital tractable (CD, DVD o memòria USB) dins d'un sobre tancat i signat pel licitador o persona que el representi, on es farà constar de forma precisa la identificació del licitador que formuli la sol·licitud, la ZDP a què correspon la sol·licitud i la identificació de la documentació continguda en el sobre amb el títol de "Documentació 8: Tota".
Model resum de la documentació tècnica de l'apartat 6.1
Persona o entitat/s sol·licitants:
Característiques del parc eòlic
Producció (MWh i hores equivalents):
Certificat de corba de potència:
Medició de vent in situ (Sí/NO):
Descripció de les eines utilitzades per avaluar el recurs:
Configuració (aèria/subterrània):
En el cas de compartir la línia amb altres parcs, descriure la seva característica (tensió, traçat, potència total, relació parcs connectats, etc.):
Cost d'inversió per MW (MM€/MW):
Model de presentació resum de la informació de l'impacte socioeconòmic
Conjuntament amb l'estudi de l'impacte socioeconòmic especificat a l'apartat 6.5 de les bases d'aquesta Ordre, caldrà emplenar la informació resum sol·licitada a les taules que s'adjunten a continuació.
La informació resum continguda a les taules haurà de ser contrastable a partir de la informació lliurada pel licitador a l'estudi de l'impacte socioeconòmic.
Impacte directe fase d'inversió parc eòlic
Localització del subministrament de l'aprovisionament(% del valor del subministrament)
Fabricació aerogeneradors i components
Gestió de permisos i llicències
Serveis tècnics d'enginyeria, direcció d'obra i seguretat i salut
(1) La inversió es donarà en valors a l'any 2010, independentment de l'any d'entrada en servei prevista per al parc eòlic.
Impacte directe fase d'explotació parc eòlic.
Impacte indirecte fase d'explotació parc eòlic
Localització del subministrament de l'aprovisionament (% del valor del subministrament)
Adquisicions de béns i serveis totals (€/MW) (2)
(2) Es donarà el valor acumulat per vint (20) anys de vida del parc eòlic utilitzant per a cada any valors a l'any 2010.
(3) La inversió es donarà en valors a l'any 2010.
Inversió de les actuacions complementàries associades a l'adjudicació d'autorització administrativa de parc eòlic
(4) La inversió es donarà en valors a l'any 2010.
Explotació de les actuacions complementàries associades a l'adjudicació d'autorització administrativa de parc eòlic
Valor afegit brut d'explotació (€)(ingressos menys despeses d'explotació) (5)
(5) Es considera el valor afegit del primer any d'explotació amb valors a l'any 2010.
Ocupació en la fase d'inversió de les actuacions complementàries associades a l'adjudicació d'autorització administrativa de parc eòlic
A. Projectes en l'àmbit de les energies renovables i l'eficiència energètica
Ocupació en la fase d'explotació de les actuacions complementàries associades a l'adjudicació d'autorització administrativa de parc eòlic
Model d'aval per a la constitució de la garantia provisional en el concurs públic per a l'adjudicació d'autorització d'instal·lació de parcs eòlics en cadascuna de les zones de desenvolupament prioritari
L'entitat (nom de l'entitat, s'expressarà la raó social complerta de l'entitat de crèdit o societat de garantia recíproca), amb NIF (núm.) amb domicili (a efectes de notificacions i requeriments) a (domicili) CP (codi postal) i en el seu nom (nom i cognoms de l'apoderat o apoderats de l'entitat avaladora) amb poders suficients per obligar-la en aquest acte, segons resulta de la validació de poders que s'esmenta a la part inferior d'aquest document,
(Nom i cognoms o raó social de la persona avalada), amb NIF (número) davant la Direcció General d'Energia i Mines del Departament d'Economia i Finances de la Generalitat de Catalunya per tal de garantir el compliment de les obligacions imposades a l'apartat 7 de les bases de l'Ordre ECF/329/2010, de 9 de juny, per la qual s'obre la convocatòria de concurs públic per a l'adjudicació d'autorització d'instal·lació de parcs eòlics a les zones de desenvolupament prioritari, i se n'aproven les bases.
Aquest aval es constitueix en concepte de garantia provisional per un import de (import de l'aval en lletres i xifres) euros, corresponent a 1.500 euros per cada MW de potència eòlica sol·licitada al concurs.
Aquesta aval continuarà en vigor fins que la Direcció General d'Energia i Mines del Departament d'Economia i Finances de la Generalitat de Catalunya o qui, en el seu nom sigui legalment habilitat per a fer-ho autoritzi la seva cancel·lació o devolució, d'acord amb el què estableix l'apartat 7.3 de les bases de l'Ordre ECF/329/2010, de 9 de juny, per la qual s'obre la convocatòria de concurs públic per a l'adjudicació d'autorització d'instal·lació de parcs eòlics a les zones de desenvolupament prioritari, i se n'aproven les bases.
Model de certificat d'assegurança de caució per a la constitució de la garantia provisional en el concurs públic per a l'adjudicació d'autorització d'instal·lació de parcs eòlics en cadascuna de les zones de desenvolupament prioritari
Certificat número (número) (s'expressarà la raó social completa de l'entitat asseguradora) (en endavant assegurador), amb domicili a (carrer) i NIF (número), degudament representat per (nom i cognoms de l'apoderat/da o apoderats/des), amb poders suficients per obligar-lo en aquest acte, segons resulta de la validació de poders que es ressenya a la part inferior d'aquest document,
Assegura (nom de la persona assegurada), amb NIF (número), en concepte de prenedor de l'assegurança, davant la Direcció General d'Energia i Mines del Departament d'Economia i Finances de la Generalitat de Catalunya, en endavant assegurat, fins a l'import de (euros en lletres i en xifres) euros, corresponent a 1.500 euros per cada MW de potència eòlica sol·licitada al concurs, en concepte de garantia provisional, per respondre del compliment de les obligacions imposades a l'apartat 7 de les bases de l'Ordre ECF/329/2010, de 9 de juny, per la qual s'obre la convocatòria de concurs públic per a l'adjudicació d'autorització d'instal·lació de parcs eòlics a les zones de desenvolupament prioritari, i se n'aproven les bases.
L'assegurador declara, sota la seva responsabilitat, que acompleix els requisits exigits a l'article 57.1 del Reglament general de la Llei de contractes de les administracions públiques.
Aquesta assegurança de caució estarà en vigor fins que Direcció General d'Energia i Mines del Departament d'Economia i Finances de la Generalitat de Catalunya, o qui en el seu nom sigui habilitat legalment per a això, autoritzi la seva cancel·lació o devolució, d'acord amb el què estableix l'apartat 7.3 de les bases de l'Ordre ECF/329/2010, de 9 de juny, per la qual s'obre la convocatòria de concurs públic per a l'adjudicació d'autorització d'instal·lació de parcs eòlics a les zones de desenvolupament prioritari, i se n'aproven les bases.
Model d'aval per a la constitució de la garantia definitiva en el concurs públic per a l'adjudicació d'autorització d' instal·lació de parcs eòlics en cadascuna de les zones de desenvolupament prioritari
L'entitat (s'expressarà la raó social complerta de l'entitat de crèdit o societat de garantia recíproca) amb NIF (número) amb domicili (a efectes de notificacions i requeriments) a (població) CP (codi postal) i en el seu nom (nom i cognoms de l'apoderat/da o apoderats/des de l'entitat avaladora) amb poders suficients per obligar-la en aquest acte, segons resulta de la validació de poders que s'esmenta a la part inferior d'aquest document,
(Nom i cognoms o raó social de la persona avalada) amb NIF (número) davant la Direcció General d'Energia i Mines del Departament d'Economia i Finances de la Generalitat de Catalunya per tal de garantir el compliment de les obligacions imposades a l'apartat 14 de les bases de l'Ordre ECF/329/2010, de 9 de juny, per la qual s'obre la convocatòria de concurs públic per a l'adjudicació d'autorització d'instal·lació de parcs eòlics a les zones de desenvolupament prioritari, i se n'aproven les bases.
Aquest aval es constitueix en concepte de garantia definitiva per un import de (import de l'aval en lletres i xifres) euros, corresponent al 3,5% de la inversió prevista en el parc eòlic i de les inversions i actuacions complementàries associades a l'adjudicació d'autorització administrativa d'instal·lació de parc eòlic.
Aquesta aval continuarà en vigor fins que la Direcció General d'Energia i Mines del Departament d'Economia i Finances de la Generalitat de Catalunya o qui, en el seu nom sigui legalment habilitat per a fer-ho autoritzi la seva cancel·lació o devolució, d'acord amb el què estableix l'apartat 14 de les bases de l'Ordre ECF/329/2010, de 9 de juny, per la qual s'obre la convocatòria de concurs públic per a l'adjudicació d'autorització d'instal·lació de parcs eòlics a les zones de desenvolupament prioritari i se n'aproven les bases.
Model de certificat d'assegurança de caució per a la constitució de la garantia definitiva en el concurs públic per a l'adjudicació d'autorització d' instal·lació de parcs eòlics en cadascuna de les zones de desenvolupament prioritari
Certificat número (número): (s'expressarà la raó social completa de l'entitat asseguradora), en endavant assegurador, amb domicili en, (carrer) i NIF (número), degudament representat per (nom i cognoms de l'apoderat/da o apoderats/des), amb poders suficients per obligar-lo en aquest acte, segons resulta de la validació de poders que es ressenya a la part inferior d'aquest document,
Assegura (nom de la persona assegurada), NIF (número), en concepte de prenedor de l'assegurança, davant de la Direcció General d'Energia i Mines del Departament d'Economia i Finances de la Generalitat de Catalunya, en endavant assegurat, fins l'import de (euros en lletres i en xifres) euros, corresponent al 3,5% de la inversió prevista en el parc eòlic i de les inversions i actuacions complementàries associades a l'adjudicació d'autorització administrativa d'instal·lació de parc eòlic, en concepte de garantia definitiva, per respondre del compliment de les obligacions imposades a l'apartat 14 de les bases de l'Ordre ECF/329/2010, de 9 de juny, per la qual s'obre la convocatòria de concurs públic per a l'adjudicació d'autorització d'instal·lació de parcs eòlics a les zones de desenvolupament prioritari i se n'aproven les bases.
L'assegurador declara, sota la seva responsabilitat, que acompleix els requisits exigits a l'article 57.1 del Reglament General de la Llei de contractes de les administracions públiques.
Aquesta assegurança de caució estarà en vigor fins que Direcció General d'Energia i Mines del Departament d'Economia i Finances de la Generalitat de Catalunya, o qui en el seu nom sigui habilitat legalment per a això, autoritzi la seva cancel·lació o devolució, d'acord amb el què estableix l'apartat 14 de les bases de l'Ordre ECF/329/2010, de 9 de juny, per la qual s'obre la convocatòria de concurs públic per a l'adjudicació d'autorització d'instal·lació de parcs eòlics a les zones de desenvolupament prioritari i se n'aproven les bases.